ddrg/super_eurlex huggingface dataset:
(59)

Portugāles iestāžu arguments, ka BPP nedarbojās tirgū kopš 2008. gada 1. decembra, nav pieņemams. Ņemot vērā, ka Portugāles Banka BPP licenci bankas darbību veikšanai atsauca 2010. gada 15. aprīlī, BPP varēja atgriezties tirgū vai atkārtoti atgriezties tirgū, par to iepriekš brīdinot. Patiesi, BPP atveseļošanas plāni, kas iesniegti laikposmā no 2008. gada decembra līdz 2009. gada aprīlim, parāda bankas potenciālu glābšanas pasākuma rezultātā turpināt veikt saimniecisko darbību. Ņemot vērā BPP darbību un pozīciju valsts un starptautiskajos finanšu tirgos, šī priekšrocība LESD 107. panta 1. punkta nozīmē potenciāli iespaido konkurenci un tirdzniecību starp dalībvalstīm. Tikai no 2010. gada 15. aprīļa, kad tika atsaukta licence bankas darbību veikšanai, BPP tiešām zaudēja jebkuru iespēju no atkārtoti atgriezties tirgū un iespējami izkropļot konkurenci un iespaidot tirdzniecību starp dalībvalstīm.
2)

iekļauj šādus pantus: “3.a pants 1. Bruņojuma un ar to saistītu visa veida materiālu, tostarp ieroču un munīcijas, militāro transportlīdzekļu un aprīkojuma, paramilitārā aprīkojuma un visa iepriekšminētā rezerves daļu, kā arī tāda aprīkojuma, ko var izmantot iekšējai apspiešanai, pārdošana, piegāde, nodošana vai eksports uz Baltkrieviju, ko īsteno dalībvalstu valstspiederīgie vai no dalībvalstu teritorijas vai, izmantojot kuģus, kuri kuģo ar dalībvalstu karogu, vai dalībvalstu lidmašīnas, ir aizliegts neatkarīgi no tā, vai to izcelsme ir dalībvalstu teritorijā, vai nav. 2. Ir aizliegts: a) tieši vai netieši jebkurai fiziskai vai juridiskai personai, vienībai vai struktūrai Baltkrievijā vai izmantošanai Baltkrievijā sniegt tehnisku palīdzību, starpnieka pakalpojumus vai citus pakalpojumus, kas saistīti ar 1. punktā minētajiem priekšmetiem vai ar šādu priekšmetu piegādi, ražošanu, tehnisko apkopi un izmantošanu; b) tieši vai netieši jebkurai fiziskai vai juridiskai personai, vienībai vai struktūrai Baltkrievijā vai izmantošanai Baltkrievijā piešķirt finansējumu vai finanšu palīdzību, kas saistīta ar 1. punktā minētajiem priekšmetiem, tostarp, jo īpaši, dotācijas, aizdevumus un eksporta kredītu apdrošināšanu jebkādai šādu priekšmetu pārdošanai, piegādei, nodošanai vai eksportēšanai vai ar tiem saistītai tehniskai palīdzībai, starpnieka pakalpojumiem vai citiem pakalpojumiem; c) apzināti un tīši piedalīties darbībās, kuru mērķis vai sekas ir apiet a) un b) apakšpunktā minētos aizliegumus. 3.b pants 1. Lēmuma 3.a pantu nepiemēro: a) tāda militārā ekipējuma pārdošanai, piegādei, nodošanai vai eksportam, kas nav nāvējošs, vai tāda ekipējuma, pārdošanai, piegādei, nodošanai vai eksportam, ko varētu izmantot iekšējām represijām, un kas paredzēts vienīgi humānām vai aizsardzības vajadzībām vai Apvienoto Nāciju Organizācijas (ANO) un Savienības iestāžu izveidošanas programmām, vai ES un ANO krīzes pārvarēšanas operācijām; b) tādu transportlīdzekļu pārdošanai, piegādei, nodošanai vai eksportam, kuri nav paredzēti militāriem mērķiem un kuri ir izgatavoti no ballistiskas aizsardzības materiāliem, vai kuros ir uzstādīti šādi materiāli, un kuru vienīgais nolūks ir nodrošināt Baltkrievijā izvietotā Savienības un tās dalībvalstu personāla aizsardzību; c) tehniskās palīdzības, starpnieku pakalpojumu un citu pakalpojumu sniegšanai, kas saistīti ar šādu aprīkojumu vai šādām programmām un operācijām; d) finansējuma vai finanšu palīdzības sniegšanai, kas saistīti ar šādu aprīkojumu vai šādām programmām un operācijām, ar nosacījumu, ka šādam eksportam un palīdzībai iepriekš piekritusi attiecīgā kompetentā iestāde. 2. Lēmuma 3.a pants neattiecas uz aizsargapģērbu, tostarp bruņuvestēm un militārām aizsargķiverēm, ko ANO personāls, Savienības vai tās dalībvalstu personāls, plašsaziņas līdzekļu pārstāvji un humānās palīdzības un attīstības programmu darbinieki un ar to saistītais personāls uz laiku eksportē uz Baltkrieviju tikai personīgām vajadzībām.”.
3.

Lēmuma 11. pantu aizstāj ar šādu pantu: “11. pants Piemērošana Šo lēmumu piemēro saistībā ar Īrijas rīcības programmu, kuras īstenošanu nosaka Eiropas Kopienu (laba lauksaimniecības prakse ūdeņu aizsardzībai) 2010. gada regulas (2010. gada tiesību akts Nr. 610) (European Communities (Good Agricultural Practice for Protection of Waters) Regulations 2010 (Statutory Instrument No 610 of 2010)). Tas ir spēkā līdz 2013. gada 31. decembrim.”
—

tabulā norādītās euro vienību vērtības, kas ietvertas Eiropola Valdes 1999. gada 16. novembra lēmuma pielikuma 4. pantā, ir jāaizvieto ar šādām: — 8 % klāt summām no EUR 119,16 līdz EUR 2 099,02 — 10 % klāt summām no EUR 2 099,03 līdz EUR 2 891,07 — 12,5 % klāt summām no EUR 2 891,08 līdz EUR 3 313,31 — 15 % klāt summām no EUR 3 313,32 līdz EUR 3 762,78 — 17,5 % klāt summām no EUR 3 762,79 līdz EUR 4 185,06 — 20 % klāt summām no EUR 4 185,07 līdz EUR 4 594,36 — 22,5 % klāt summām no EUR 4 594,37 līdz EUR 5 016,62 — 25 % klāt summām no EUR 5 016,63 līdz EUR 5 425,94 — 27,5 % klāt summām no EUR 5 425,95 līdz EUR 5 848,19 — 30 % klāt summām no EUR 5 848,20 līdz EUR 6 257,50 — 32,5 % klāt summām no EUR 6 257,51 līdz EUR 6 679,76 — 35 % klāt summām no EUR 6 679,77 līdz EUR 7 089,72 — 40 % klāt summām no EUR 7 089,73 līdz EUR 7 512,00 — 45 % klāt summām no EUR 7 512,01.
(1)

atbilstoši Eiropas Parlamenta deputātu nolikuma īstenošanas noteikumiem (2) (turpmāk – Īstenošanas noteikumi) Prezidijam nepieciešamības gadījumā ik gadu ir jāindeksē parlamentārās palīdzības piemaksas summa, pamatojoties uz kopīgo indeksu, ko Eiropas Kopienu Statistikas birojs ir noteicis, vienojoties ar dalībvalstu statistiskas birojiem un piemērojot Eiropas Savienības Civildienesta noteikumu, kas noteikti ar Regulu (Euratom, EOTK) Nr. 259/68 (3), 65. pantu. Indeksāciju piemēro ar atpakaļejošu spēku no tā gada jūlija, uz kuru attiecas indekss. Šī procedūra ir izveidota tā, lai nodrošinātu, ka parlamentārās palīdzības piemaksas apjoms mainās atbilstoši izmaiņām reģistrēto deputātu palīgu algu līmenī. Ar Regulu (ES, Euratom) Nr. 1190/2010 (4) Padome grozīja Regulu (ES, Euratom) Nr. 1296/2009 (5) (ņemot vērā Tiesas spriedumu lietā C-40/10 (6)) un no 2009. gada 1. jūlija koriģēja Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām. Tāpēc ir nepieciešams attiecīgi pielāgot parlamentārās palīdzības piemaksas apmēru, piemērojot šīs izmaiņas no 2009. gada 14. jūlija. Atbilstoši šīm izmaiņām būtu jākoriģē arī parlamentārās palīdzības piemaksas palielinātais apmērs, par ko vienojās Eiropas Savienības 2010. finanšu gada budžeta grozījumā Nr. 1 (7), un jaunā summa būtu jāpiemēro no tās pašas dienas, kad palielinājums bija paredzēts sākotnēji, proti, no 2010. gada 1. maija. Ar Regulu (ES) Nr. 1239/2010 (8) Padome no 2010. gada 1. jūlija koriģēja arī Eiropas Savienības ierēdņu un pārējo darbinieku atalgojumu un pensijas un šīm izmaksām piemērojamos korekcijas koeficientus. Tāpēc ir nepieciešams attiecīgi pielāgot parlamentārās palīdzības piemaksas apjomu, piemērojot šīs izmaiņas no 2010. gada 1. jūlija.
(7)

Eurostat2010. gada 15. novembrī apstiprināja Grieķijas valdības budžeta deficīta un parāda statistiku saskaņā ar Padomes Regulu (EK) Nr. 479/2009 (2009. gada 25. maijs) par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (3). Šajā sakarā deficīta un parāda dati par 2006.–2009. gadu tika koriģēti augšup. Valdības budžeta deficīta attiecība pret IKP 2009. gadā tika pārskatīta no 13,6 % no IKP uz 15,4 % no IKP, bet parāda attiecība tika pārskatīta no 115,1 % no IKP uz 126,8 % no IKP.
(59)

Komisija līdz ar to secina, ka Līgumam neatbilst tā shēmas daļa, kura attiecas uz laiku pēc 2001. gada 14. septembra, un jo īpaši Grieķijas norādītās OA izmaksas par laikposmu pēc 2001. gada 14. septembra, kuru apmērs ir GRD 499 051 680 jeb aptuveni EUR 1 464 569, ņemot vērā ne tikai 2001. gada 10. oktobra paziņojuma 35. punktā noteiktā laikposma pārsniegšanu, bet jo īpaši ārkārtas notikuma neesību un atlīdzināmo zaudējumu būtības maiņu saistībā ar shēmas darbības pagarināšanu. Šā darbības atbalsta atļaušana nav iespējama arī, pamatojoties uz citiem Līguma noteikumiem. Līdz ar to atbalsts par laikposmu pēc 2001. gada 14. septembra nav saderīgs ar Līgumu. Šajā saistībā Komisija atzīmē, ka kopējā summa, kuru Grieķija norādījusi savā 2003. gada 3. decembra atbildē, atšķiras no sākotnēji paziņotās un acīmredzot samaksātās summas un ir mazāka par to. Komisija tāpēc atgādina, ka viss OA piešķirtais atbalsts, kas pārsniedz iepriekš minēto summu, t. i., GRD 668 783 057 jeb aptuveni EUR 1 962 680, nav saderīgs ar Līgumu un ir jāatgūst.
1.

Tuberkulīna testu veikšana: a) tuberkulīna un visu to palīgmateriālu iegāde, kurus atzīst un izmanto īpaši tuberkulīna testa veikšanai; b) neatkarīgi no to statusa darbinieki, kuri ir pilnībā vai daļēji nodarbināti, lai veiktu tuberkulīna testus saimniecībā; šādu darbinieku izmaksas nepārsniedz attiecīgu darbinieku atalgojumu vai to faktiskās algas kopā ar sociālā nodrošinājuma iemaksām un citām obligātām izmaksām, kas iekļautas atalgojumā; un c) pieskaitāmās izmaksas, kas ir 7 % apmērā no a) un b) apakšpunktā minēto izmaksu kopsummas.
(46)

Tirgus daļa importam par dempinga cenām no Irānas 2006. gadā bija 0,4 % un visā attiecīgajā periodā nepārtraukti palielinājās par 1,5 procentu punktiem. Precīzāk, laikposmā no 2006. gada līdz 2007. gadam tā palielinājās par 0,5 procentu punktiem, no 2007. gada līdz 2008. gadam – par 0,5 procentu punktiem un no 2008. gada līdz izmeklēšanas periodam – vēl par 0,5 procentu punktiem. Tirgus daļa importam par dempinga cenām no Irānas izmeklēšanas periodā bija 1,9 %.
xxiv)

Turklāt Beļģijas iestādes apņemas, ka KBC veiks nepieciešamos pasākumus, lai nodrošinātu skaidru Centea un Fidea uzņēmējdarbības identifikāciju, un tūlīt pēc Komisijas lēmuma pieņemšanas sāktu gatavot to pārveidošanu no uzņēmumiem, kas integrēti KBC, par nodalītām un atsevišķi pārdodamām saimnieciskām vienībām. Neskarot saistības attiecībā uz vērtības saglabāšanu, kā minēts xix)–xxi) punktā, Centea un Fidea no Komisijas lēmuma pieņemšanas datuma tiks pārvaldītas kā nodalītas un pārdodamas saimnieciskas vienības. Lai nodrošinātu, ka visi pārvaldības lēmumi no šā lēmuma datuma līdz nodalīšanas īstenošanai ir Centea un Fidea labākajās interesēs, ar nolūku ilgtermiņā nodrošināt to ekonomisko dzīvotspēju, rentabilitāti un konkurētspēju, KBC katram no šiem uzņēmumiem ieceļ atsevišķās pārvaldības vadītāju (6), un nodrošina, ka šis atsevišķās pārvaldības vadītājs darbojas neatkarīgi. Šis atsevišķās pārvaldības vadītājs var būt šo uzņēmumu pašreizējais izpilddirektors. Atsevišķās pārvaldības vadītājs vadīs šos nodalāmos uzņēmumus (Centea un Fidea) to labākajās interesēs, konsultējoties ar KBC, un uzraudzības pilnvarnieka uzraudzībā.
F.

Saskaņā ar VI panta C punktu katram Aģentūras dalībniekam Asamblejā ir viena balss. Asambleja pieņem lēmumus par procedūru jautājumiem ar klātesošo un balsstiesīgo dalībnieku vienkāršu balsu vairākumu. Par būtiskiem jautājumiem lēmumus pieņem, panākot klātesošo dalībnieku vienprātību. Ja vienprātību nav izdevies panākt, to uzskata par panāktu, ja “pret” nebalso vairāk kā 2 dalībnieki, ja vien Statūtos nav noteikts citādi. Ja nav vienprātības par to, vai jautājums ir būtisks vai ne, šo jautājumu uzskata par būtisku, ja vien Asambleja, panākot klātesošo dalībnieku vienprātību, neizlemj citādi; savukārt – ja vienprātību nav izdevies panākt, to uzskata par panāktu, ja “pret” nebalso vairāk kā 2 dalībnieki. Aģentūras dalībnieku vairākums veido Asamblejas kvorumu.
(22)

Grieķija apstiprināja, ka ELVO nesagatavo atsevišķus pārskatus par tā civilās un militārās produkcijas ražošanu. Tomēr Grieķija pastāvēja uz to, ka ELVO ražo galvenokārt militāro aprīkojumu. Tādējādi no 1987. līdz 1998. gadam 85 % no uzņēmuma pārdošanas attiecās uz “militārajām programmām”. Tas, ka militāro transportlīdzekļu īpatsvars no pārdošanas apjoma 1999. gadā bija tikai 54 %, ir izņēmuma gadījums, jo tika īstenota 1997. gadā noslēgtā vienošanās piegādāt autobusus un trolejbusus dažādām valsts iestādēm (patiešām, vēlāk, no 2000. līdz 2002. gadam, militāro transportlīdzekļu īpatsvars no pārdošanas apjoma atkal bija parastajā augstajā līmenī, attiecīgi – 64,61 %, 72,59 % un 98,40 %). Tādējādi, izņemot 1999. gadu, vairums ELVO saražotās produkcijas bija militārais aprīkojums, uz kuru var attiecināt EK līguma 296. pantu.
(6)

SM 6.3. punktā noteikts, ka SM stājas spēkā otrā mēneša pirmajā dienā pēc pēdējā no diviem paziņojumiem, ar ko puses informē viena otru par to, ka ir pabeigtas to attiecīgās iekšējās procedūras. Tādējādi Padomes priekšsēdētājs būtu jāpilnvaro Savienības vārdā sniegt šādu paziņojumu,
2.

Lai aprēķinātu ikmēneša vienreizējo maksājumu skaitu, laikposmu, kurā iesaistītās personas var pieprasīt pabalstus, rēķina mēnešos. Aprēķinot mēnešu skaitu, par pilnu mēnesi uzskata kalendāro mēnesi, kurā iekrīt diena, kad sākta fiksēto summu aprēķināšana. Ja kalendārais mēnesis, kura laikā tiesību piešķīrums zaudējis spēku, nav pilns, to neieskaita. Ja kopējais laikposms ir īsāks par vienu mēnesi, to skaita kā mēnesi. Ja konkrētajā laikposmā notiek personas pāreja no vienas vecuma grupas uz citu, mēnesi, kurā tiek mainīta vecuma grupa, pilnībā attiecina uz augstāko vecuma grupu.
(236)

Pirmkārt, Komisija secina, ka uzņēmuma kredītspējas kategorija neatkarīgi no tā, vai tas pilnībā ir privātīpašums vai valsts īpašums, ir atkarīga ne tikai no mātesuzņēmuma atbalsta, bet arī no citiem faktoriem. Kredītspēju noteicošie faktori ir uzņēmuma ražošanas raksturojums, atkārtota ieguldījuma risks, darbības un kapitāla efektivitāte, kā arī pakārtotie kredītspējas faktori, piemēram, atkarība no klientiem, diversificēšana, finanšu situācija un likviditātes profils kopumā.
(12)

Vācijā piemēroto komercdarbības nodokli iekasē attiecīgās vietējās iestādes par saimniecisku darbību, ko uzņēmums veic pašvaldības teritorijā. To pamato apsvērums, ka uzņēmumiem būtu jāpiedalās vietējās infrastruktūras, ko tie izmanto, izmaksu segšanā. Komercdarbības nodoklis ir jāiekasē no visiem uzņēmumiem, kas saskaņā ar tiesību aktiem par komercdarbības nodokli un ienākuma nodokli veic komercdarbību neatkarīgi no to juridiskās formas. Attiecībā uz kapitālsabiedrībām tiek ņemta vērā komercdarbības veikšana. Personālsabiedrības iedala atkarībā no darbības: komercdarbības nodoklis neattiecas uz uzņēmumiem, kuru juridiskā forma ir personālsabiedrība un kas veic tikai aktīvu pārvaldības darbību. Turpretim personālsabiedrībām, kas veic komercdarbību, ir jāmaksā komercdarbības nodoklis.
1.

Lēmuma I pielikumu groza šādi. a) Saraksta daļu, kas attiecas uz Dāniju, groza šādi: i) ierakstu par Århus ostu aizstāj ar šādu ierakstu: “Århus DK AAR 1 P HC(1)(2), NHC(2)”; ii) ierakstu par Esbjerg ostu aizstāj ar šādu ierakstu: “Esbjerg DK EBJ 1 P HC-T(FR)(1)(2), HC-NT(6), NHC-T(FR)(2), NHC-NT(6)(11)” b) Saraksta daļu, kas attiecas uz Spāniju, groza šādi: i) ierakstu par Marín ostu aizstāj ar šādu ierakstu: “Marín ES MAR 1 P HC, NHC-T(FR), NHC-NT Protea Productos del Mar HC-T(FR)(3)”; ii) ierakstu par Tenerife Norte lidostu aizstāj ar šādu ierakstu: “Tenerife Norte (*) ES TFN 4 A HC(2) (*)”; iii) ierakstu par Valencia lidostu aizstāj ar šādu ierakstu: “Valencia ES VLC 4 A HC(2), NHC(2) O(10)” c) Saraksta daļu, kas attiecas uz Itāliju, groza šādi: i) ierakstu par Gioia Tauro ostu aizstāj ar šādu ierakstu: “Gioia Tauro IT GIT 1 P HC, NHC-NT”; ii) ierakstu par Ravenna ostu aizstāj ar šādu ierakstu: “Ravenna IT RAN 1 P Sapir 1 NHC-NT(6) TCR HC-T(FR)(2), HC-NT(2), NHC-NT(2) Setramar NHC-NT(4) Docks Cereali (*) NHC-NT (*)”; iii) ierakstu par Roma-Fiumicino lidostu aizstāj ar šādu ierakstu: “Roma–Fiumicino IT FCO 4 A Nuova Alitalia HC(2), NHC-NT(2) O(14) Argol S.P.A. HC, NHC Isola Veterinaria ADR U, E, O” d) Saraksta daļā, kas attiecas uz Latviju, ierakstu par Rīgas ostu (Riga port) aizstāj ar šādu ierakstu: “Rīga (Riga port) LV RLX 1a P HC(2), NHC(2) Kravu termināls (*) HC-T(FR)(2) (*), HC-NT(2) (*)” e) Saraksta daļu, kas attiecas uz Nīderlandi, groza šādi: i) ierakstu par Amsterdam lidostu aizstāj ar šādu ierakstu: “Amsterdam NL AMS 4 A Aviapartner Cargo B.V. HC(2), NHC-T(FR), NHC-NT(2) O(14) KLM-2 U, E, O(14) Freshport HC(2), NHC(2) O(14)”; ii) ierakstu par Maastricht ostu aizstāj ar šādu ierakstu: “Maastricht NL MST 4 A MHS Products HC(2), NHC(2) MHS Live U, E, O”; iii) ierakstu par Rotterdam ostu aizstāj ar šādu ierakstu: “Rotterdam NL RTM 1 P Eurofrigo Karimatastraat HC, NHC-T(FR), NHC-NT Eurofrigo, Abel Tasmanstraat HC Frigocare Rotterdam B.V. HC-T(2) Wibaco HC-T(FR)(2), HC-NT(2)” f) Saraksta daļā, kas attiecas uz Apvienoto Karalisti, svītro ierakstu par robežkontroles punktu Grove Wharf Wharton ostā.
(11)

Tā kā nav izstrādāti īpaši Savienības standarti ZIA testēšanai, atsauces nolūkā izmanto Pasaules Dzīvnieku veselības organizācijas (OIE) sauszemes dzīvnieku diagnostikas testu un vakcīnu standartu 2009. gada rokasgrāmatas (Manual of Diagnostic Tests and Vaccines for Terrestrial Animals 2009 of the World Organisation for Animal Health) attiecīgo nodaļu. Minētajā nodaļā (patlaban tā ir 2.5.6. nodaļa) ZIA noteikšanai zirgiem paredzēts lietot agara gela imūndifūzijas (AGID) testu, kas ir precīzs un uzticams tests, ja vien to nelieto konkrētos rokasgrāmatā aprakstītos apstākļos. Tādēļ, ņemot vērā minētā testa trūkumus, šajā lēmumā ir jāparedz divi AGID testi ar negatīvu rezultātu attiecībā uz ZIA.
(7)

Saskaņā ar datiem, kurus Austrijas iestādes paziņoja 2009. gada oktobrī, plānots, ka valsts kopbudžeta deficīts 2009. gadā Austrijā sasniegs 3,9 % no IKP, tādējādi joprojām pārsniedzot atsauces vērtību – 3 % no IKP – un atrodoties tālu no tās. Pamatojoties uz Komisijas dienestu 2009. gada rudens prognozi, var uzskatīt, ka plānoto atsauces vērtības pārsniegumu var uzskatīt par pārsniegumu izņēmuma kārtā Līgumā un Stabilitātes un izaugsmes paktā paredzētajā nozīmē. Tas jo īpaši izriet no nopietnas ekonomikas lejupslīdes Līguma un Stabilitātes un izaugsmes pakta izpratnē. Saskaņā ar Komisijas dienestu 2009. gada rudens prognozi plānots, ka 2009. gadā reālais IKP Austrijā strauji samazināsies (par – 3,7 %). Lejupslīde izpaužas kā straujš privāto ieguldījumu un starptautiskās tirdzniecības apjoma kritums uz eksportu orientētajā rūpniecības sektorā, ko izraisījusi finanšu krīze un vispārējs ekonomiskās aktivitātes kritums, jo īpaši daudz sliktākās prognozes par galveno tirdzniecības partneru (euro zonas valstis, Centrāleiropas un Austrumeiropas valstis) izaugsmes perspektīvām. Turklāt plānoto atsauces vērtības pārsniegumu nevar uzskatīt par īslaicīgu. Saskaņā ar Komisijas dienestu 2009. gada rudens prognozi, ņemot vērā šajā gadā pieņemtos fiskālos pasākumus, sagaidāms, ka, politikai nemainoties, 2010. gadā deficīts palielināsies līdz 5,5 % no IKP un 2011. gadā būs 5,3 % no IKP. Līgumā minētais deficīta kritērijs nav izpildīts.
(2)

Tādēļ tika pieņemts Padomes Lēmums 79/542/EEK (1976. gada 21. decembris), ar kuru izveido trešo valstu vai trešo valstu daļu sarakstu un nosaka dzīvnieku veselības, veselības aizsardzības un veterinārās sertifikācijas nosacījumus noteiktu dzīvu dzīvnieku un to svaigas gaļas ievešanai Kopienā (4). Šis lēmums paredz higiēnas nosacījumus, lai Savienībā ievestu dzīvus dzīvniekus, izņemot zirgu dzimtas dzīvniekus, un šādu dzīvnieku svaigu gaļu, ietverot zirgu dzimtas dzīvniekus, bet izņemot gaļas izstrādājumus. Minētā lēmuma I un II pielikumā arī iekļauti veterināro sertifikātu paraugi un tādu trešo valstu un to daļu saraksts, no kurām Savienībā var importēt noteiktus dzīvus dzīvniekus un to svaigu gaļu.
(4)

Padome izvērtējusi apstākli, ka Grieķijas valdība apstiprinājusi ekonomikas un finanšu korekcijas programmu, par ko tā vienojusies ar Eiropas Komisiju, ECB un Starptautisko Valūtas fondu, kā arī Grieķijas valdības stingro apņemšanos pilnībā īstenot šo programmu. Padome no Eurosistēmas kredītriska pārvaldības perspektīvas izvērtējusi arī šādas programmas ietekmi uz Grieķijas valdības emitētajiem vērtspapīriem. Padome uzskata, ka programma ir atbilstoša tam, lai no kredītriska pārvaldības perspektīvas Grieķijas valdības emitētiem vai garantētiem tirgojamiem parāda instrumentiem saglabātos kvalitātes standarts, kas ir pietiekams, lai šie tirgojamie parāda instrumenti turpinātu būt atbilstošs nodrošinājums Eurosistēmas monetārās politikas operācijās neatkarīgi no jebkāda ārējā kredītnovērtējuma. Uz šiem pozitīvajiem novērtējumiem balstās uz laiku noteiktā prasību piemērošanas ārkārtas apturēšana, kuras mērķis ir veicināt finanšu iestāžu darbības drošību, nostiprinot visas finanšu sistēmas stabilitāti un aizsargājot šo iestāžu klientus. Tomēr ECB cieši uzraudzīs Grieķijas valdības stingro apņemšanos arī turpmāk pilnībā īstenot šo pasākumu pamatā esošo ekonomikas un finanšu korekcijas programmu.
1.

Lēmuma 8. pantu groza šādi: a) minētā panta 1. punktu aizstāj ar šādu punktu: “1. Dalībvalstis, kuru inspektori, inspicējot 2. pantā minētās darbības, konstatē pārkāpumus, paziņo inspekcijas datumu un sniedz ziņas par pārkāpumu: a) attiecīgajai karoga dalībvalstij un Komisijai un, vajadzības gadījumā; b) dalībvalstij, kurā uzņēmējdarbību veic zivaudzētava vai uzņēmums, kas nodarbojas ar zilo tunzivju produktu apstrādi un/vai tirdzniecību.”; b) minētā panta 3. punktu aizstāj ar šādu punktu: “3. Dalībvalstis, kuru inspektori ievēro darbību vai stāvokli, kas var būt nopietns pārkāpums, kā noteikts Padomes Regulas (EK) Nr. 302/2009 (5) VI pielikuma I iedaļas 1. punktā, par to nekavējoties paziņo Komisijai, kura to paziņo tieši zvejas kuģa karoga valsts iestādēm, kā arī ICCAT sekretariātam. c) minētā panta 4. punkta pirmo teikumu aizstāj ar šādu teikumu: “Ja nopietns pārkāpums, kā tas noteikts Padomes Regulas (EK) Nr. 302/2009 VI pielikuma I iedaļas 1. punktā, tiek konstatēts uz Kopienas zvejas kuģa, karoga dalībvalsts nodrošina, ka pēc inspekcijas zvejas kuģis, kas peld ar tās karogu, izbeidz visas zvejas darbības.”; d) minētā panta 5. punktu aizstāj ar šādu punktu: “5. Dalībvalstis sadarbojas, lai nodrošinātu, ka tad, ja saskaņā ar Padomes Regulas (EK) Nr. 1224/2009 (6) 86. pantu pārkāpuma izmeklēšanu nodod tālāk reģistrācijas dalībvalstij, vienmēr tiek garantēts inspektoru sniegto pārkāpuma pierādījumu drošums un pastāvība.
(7)

Dzīvnieku veselības garantijas zirgu dzimtas dzīvnieku importam ir vismaz tikpat stingras kā reģistrētu zirgu pagaidu ievešanai paredzētās veselības garantijas, tādēļ ir lietderīgi atļaut tādu zirgu dzimtas dzīvnieku tranzītu, kurus transportē caur teritorijām, kas uzskaitītas Padomes Direktīvas 97/78/EK I pielikumā, ne vien no tām trešām valstīm, teritorijām vai to daļām, no kurām ir atļauta reģistrētu zirgu pagaidu ievešana saskaņā ar Lēmumu 2004/211/EK, bet arī no tām trešām valstīm, teritorijām vai to daļām, no kurām ir atļauts pastāvīgs imports atbilstoši minētajam lēmumam.
(3)

Saskaņā ar Līguma par Eiropas Savienību 17. panta 4. punktu laikposmam no dienas, kad beidzas pilnvaru termiņš Komisijai, kura strādā Lisabonas līguma spēkā stāšanās brīdī, līdz 2014. gada 31. oktobrim ir jāieceļ jauna Komisija, kurā ir viens pilsonis no katras dalībvalsts, ietverot tās priekšsēdētāju un Savienības Augsto pārstāvi ārlietās un drošības politikas jautājumos, kas vienlaikus ir viens no Komisijas priekšsēdētāja vietniekiem.
(1)

Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses (1), parakstīja 2002. gada 6. decembrī Briselē. To attiecīgi noslēdza 2008. gada 31. janvārī saskaņā ar 2008. gada 28. janvāra Lēmumu 2008/143/EK (2), un tas stājās spēkā 2008. gada 1. martā.
(26)

Faktiski 2005. gada decembrī Pickman atguvās no krīzes, un tā zaudējumi bija samazinājušies no vairāk nekā 2 miljoniem euro 2004. gadā līdz aptuveni 0.15 miljoniem euro 2005. gadā. Turklāt uzņēmumam izdevās iegūt aizdevumu ar parastajiem tirgus noteikumiem un tas, vēl grūtībās esot, faktiski saņēma aizdevumu 3,3 miljonu euro apmērā no Monte de Piedad y Caja de Ahorros de Huelva y Sevilla, nodrošinot šī aizdevuma kopējo summu ar ķīlu. Valsts garantija aizdevumam 1,6 miljonu euro apmērā sedza ne vairāk par 80 % no šī aizdevuma, un tās termiņš bija tikai desmit gadu. Visbeidzot, uzņēmums par šo aizdevumu samaksāja tirgus cenu: Pickman maksāja gada piemaksu 1,5 % apmērā un pilnībā nodrošināja garantiju ar daļu no sava nekustamā īpašuma kā ķīlu par labu IDEA.